Държавен вестник, бр. 97, 2012 г., стр. 121

БРОЙ  97	
Д Ъ Р Ж А В Е Н  В Е С Т Н И К 	
СТР.  121  
Водоснабдителните и канализационните опера­
тори могат да предлагат за утвърждаване от коми­
сията цени на водоснабдителните и канализацион­
ните услуги по групи потребители1 в зависимост от:
1. доставените, отведените и пречистените 
количества вода;
2. технологията на добиване и доставяне на 
водата и съответния максимален размер на до­
пустимите общи загуби на вода според годишните 
целеви нива на показателите за качество на В и К 
услугите, определени от комисията съгласно бизнес 
плана на В и К оператора;
3. обосновано разпределени разходи към всяка 
група потребители; 
4. степента на замърсяване на отведените и 
пречистените отпадъчни води.
Цената за доставяне на вода на потребителите 
се образува като съотношение между необходимите 
годишни приходи за услугата и количествата вода, 
определени като разлика между измерените за 
предходната година количества вода на входа на 
водоснабдителните системи2, обслужвани от В и К 
оператора, и максималния размер на допустимите 
общи загуби на вода съгласно годишните целеви 
нива на показателите за качество, определени от 
комисията.
Цената за отвеждане на отпадъчни и дъждовни 
води и цената за пречистване на отпадъчни води 
се образува като съотношение между необходимите 
годишни приходи за услугата и отведените годишни 
количества отпадъчни води в зависимост от сте­
пента на замърсяване, определена от акредитирана 
лаборатория за промишлени и други стопански 
потребители. Отведените и третираните годишни 
количества отпадъчни води за битови потребители 
и приравнените към тях обществени и други потре­
бители се определят на базата на фактурираните 
количества доставена вода, а за промишлените и 
други стопански потребители – според измерените 
отведени количества вода за предходната година.
В края на м. септември 2009 г. са приети промени 
в Закона за водите3, които касаят намаляване на ка­
питала на еднолични търговски дружества – В и К 
оператори с държавно или общинско участие със 
стойността на активите – В и К системи и съо­
ръжения. Тъй като съгласно Наредбата активите се 
включват във формулата за изчисляване на цената 
на В и К услугите, е необходимо да се промени мето­
диката за нейното формиране, която да отразява 
промените в рамковия закон. 
1 Цена по групи потребители може да се опреде­
ли при отвеждането и пречистването на отпадъчни 
води – 1. битови и приравнени към тях обществени, 
търговски и др., и 2.  промишлени и други стопански 
потребители. Цената на доставената вода най-често 
може да се раздели по групи водоснабдителни сис­
теми – гравитачна, помпена или смесена, т.е. според 
технологията на доставяне на водата.
2 Водоснабдителна система е съвкупност от съоръ­
жения за добиване на природни води, пречистването 
и/или обеззаразяването им до необходимото качество, 
съхраняването, транспортирането, разпределянето и 
доставянето им до имотите на потребителите (Закон 
за водите).
3 Преходни и заключителни разпоредби към 
Закона за изменение и допълнение на Закона за 
водите, § 29. 
Нормативно определената методика за форми­
ране на цените на В и К услугите предполага и 
големи различия в цените на водните оператори, 
тъй като те имат възможност да заложат множе­
ство различни параметри. Анализът на данните за 
цените на В и К услугите за периода 2007 – 2010 г., 
одобрени от ДКЕВР, показва, че цените са много 
различни и като услуги, и като стойности, което 
затруднява тяхната съпоставимост. По отношение 
на структурата на цените на В и К услугите могат 
да бъдат направени следните по-важни обобщения: 
– Някои дружества предоставят само услугата 
доставяне на вода, за която имат одобрена цена 
от ДКЕВР. При други одобрената цена на В и К 
услугата е обща и обхваща доставяне на питейна 
вода и отвеждане на отпадъчни води, а в трети 
случай – одобрената цена обхваща доставяне на 
питейна вода, отвеждане и пречистване на отпа­
дъчни води. 
– За част от дружествата има одобрени няколко 
цени според ВС, например гравитачно, помпено и 
смесено доставяне на вода, за други цената е обща. 
– По отношение на отвеждането цените най-
вече варират в зависимост от вида на потребите­
лите – битови или промишлени, но това вариране 
не е съществено. Различията са съществени, когато 
одобрената цена за отвеждане на отпадъчни води 
зависи от степента на замърсяване и в някои 
случаи цената за отвеждане на отпадъчни води 
със замърсяване 3-та степен е почти два пъти по-
висока от отвеждането за битовите потребители. 
– По отношение цената за пречистване на от­
падъчни води различията произтичат от вида на 
потребителите (битови или промишлени), степента 
на замърсяване на промишлените води и т.н. 
Анализът на представената информация по 
отношение на динамиката на одобрените цени на 
В и К услуги показва следното: 
А. Доставяне на вода 
В рамките на анализирания период се наблю­
дава тенденция към нарастване на цената за дос­
тавка на питейна вода. Повишаването с по-високи 
темпове е характерно за по-големите оператори 
в страната, докато при по-малките темпът е по-
малък, като дори има и задържане на цените. 
Съществена е разликата между цените на раз­
личните оператори, напр. цената на доставената 
вода за 2010 г. на „В и К – Кресна“ – ЕООД, 
е 0,39 4  лв./куб.м, а на „В и К“ – ЕООД, 
град Добрич – 1,92  лв./куб.м, „Меден кладе­
нец“ – ЕООД, град Кубрат – 1,93  лв./куб.м, 
„Водоснабдяване – Дунав“ – ЕООД, град 
Разград – 1,95 лв./куб.м, и „В и К“ – ООД, град 
Исперих – 2,04 лв./куб.м, т.е. има разлика от 5 
пъти в цената на доставената вода. 
Б. Отвеждане 
Цената за отвеждане на отпадъчни води се уве­
личава за анализирания период с малко по-бързи 
темпове в сравнение с цената за доставяне на вода. 
Темпът на нарастване на цената за отвеждане на 
отпадъчни води е по-висок при по-големите опе­
ратори, докато при по-малките цените нарастват 
с по-нисък темп или се задържат на едно и също 
равнище. 
4 Всички посочени цени са без ДДС.